**База „Претседател Едуардо Фреј Монталва"** — најважната антарктичка база на Чиле. Се наоѓа на полуостровот Филдес, област без мраз, пред заливот Филдес, западно од Островот на Кралот Џорџ, Јужните Шетландски Острови. Сместена покрај станицата Ескудеро и на само 200 метри од руската станица Белингсхаузен, нејзините географски координати се 62°12′0″S 58°57′51″W﻿ / ﻿62.20000° ЈГШ; 58.96417° ЗГД﻿ / -62.20000; -58.96417, на надморска височина од 10 метри. Основата се наоѓа во чилеанската комуна Антарктика, која е територија на Антарктикот за која има претензии Чиле  (Провинција Антарктика Чилена, Магаљанес и Чилеански Антарктик).

Во близина се и базите „Голем Ѕид" (Кина), „Артигас" (Уругвај), „Крал Сејонг" (Република Кореја), „Карлини" (Аргентина), „Командант Фераз" (Бразил), „Арктовски" (Полска) и „Мачу Пикчу" ( Перу). Подалеку е базата „Капетан Артуро Прат", исто така чилеанска, 50 км на запад.

Опис
----

Има 1300 метри долга воздушна патека (*Teniente Rodolfo Marsh Martin Aerodrome*, ICAO Code SCRM), со 50 интерконтинентални и 150 интраконтинентални летови секоја сезона, служејќи како превозно средство до многу блиски бази. Вклучува и станбена зона Вила Лас Естрељас која има болница, училиште, банка, мал супермаркет итн. Максималната популација во текот на летото е 150 луѓе, а просекот во зима е околу 80 луѓе.

Почнала да работи во 1969 година како Метеоролошки центар „Едуардо Фреј". Кога инсталациите биле проширени, таа била преименувана во *База Родолфо Марш*, со метеоролошкиот центар што го задржал своето првобитно име. Во текот на деценијата во 1990 година, сите инсталации го добиле името База „*Претседател Едуардо Фреј Монталва*", при што воздушната патека го задржала името *Родолфо Марш*.

Клима
-----

Како и крајбрежните области на Антарктичкиот Полуостров и подантарктичките острови јужно од 60º паралелата, областа има клима на тундра, која може да биде значително гранична „поларна клима под влијание на морето", благодарение на температурите кои ретко паѓаат под −15 °C (5 °F) во зима (што е вообичаено во поголемиот дел од Антарктикот) и температури кои би можеле да се издигнат неколку степени над нулата во поголемиот дел од годината. Областа на базата и неговата близина (всушност целиот остров) доживува прилично обилни врнежи, со просечна стапка на врнежи од 405 мм годишно, што го прави невообичаено на континентот на Антарктикот, бидејќи континентот е значително посув отколку островите на север.

Климатски податоци за База „Претседател Едуардо Фреј Монталва"| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| --- | --- | --- | --- | --- | --- | --- | --- | --- | --- | --- | --- | --- | --- |
| Највисока забележана °C (°F) | 13.0 (55.4) | 9.2 (48.6) | 8.3 (46.9) | 5.9 (42.6) | 4.6 (40.3) | 4.2 (39.6) | 5.0 (41) | 3.8 (38.8) | 4.4 (39.9) | 4.4 (39.9) | 6.0 (42.8) | 8.2 (46.8) | 13.0 (55.4) |
| Прос. висока °C (°F) | 2.7 (36.9) | 2.9 (37.2) | 2.2 (36) | 0.6 (33.1) | −0.8 (30.6) | −1.5 (29.3) | −0.9 (30.4) | −2.2 (28) | −1.3 (29.7) | −0.8 (30.6) | 0.0 (32) | 2.1 (35.8) | 0.3 (32.5) |
| Сред. дневна °C (°F) | 1.5 (34.7) | 1.6 (34.9) | 0.4 (32.7) | −1.7 (28.9) | −3.8 (25.2) | −5.5 (22.1) | −6.5 (20.3) | −6.5 (20.3) | −4.5 (23.9) | −2.6 (27.3) | −1.0 (30.2) | 0.6 (33.1) | −2.3 (27.9) |
| Прос. ниска °C (°F) | 0.3 (32.5) | 0.6 (33.1) | −1.2 (29.8) | −4.8 (23.4) | −8.2 (17.2) | −9.4 (15.1) | −13.2 (8.2) | −11.3 (11.7) | −8.0 (17.6) | −5.6 (21.9) | −2.8 (27) | −0.3 (31.5) | −5.3 (22.5) |
| Најниска забележана °C (°F) | −5.1 (22.8) | −5.8 (21.6) | −9.9 (14.2) | −16.8 (1.8) | −23.6 (−10.5) | −24.2 (−11.6) | −28.5 (−19.3) | −28.7 (−19.7) | −23.0 (−9.4) | −17.0 (1.4) | −10.7 (12.7) | −6.8 (19.8) | −28.7 (−19.7) |
| Прос. врнежи мм (ин) | 53.8 (2.118) | 52.3 (2.059) | 52.5 (2.067) | 46.6 (1.835) | 31.0 (1.22) | 29.2 (1.15) | 32.2 (1.268) | 34.5 (1.358) | 42.0 (1.654) | 47.7 (1.878) | 41.0 (1.614) | 30.1 (1.185) | 492.9 (19.406) |
| Прос. релативна влажност (%) | 91 | 89 | 89 | 89 | 88 | 90 | 89 | 88 | 89 | 90 | 89 | 81 | 89 |
|
| Сред. бр. сончеви часови месечно | 83.8 | 71.2 | 57.3 | 23.6 | 8.3 | 1.2 | 3.9 | 15.8 | 44.2 | 93.2 | 104.5 | 98.1 | 605.1 |
| Извор: Метеоролошка управа на Чиле (податоци за температурата: 1970-2004, сите останати 1990-2000)  |

Наводи
------

1. ↑  Antarctica
2. ↑  Great Circle Mapper. „SCRM - Airport". Gc.kls2.com. Посетено на 27 February 2012.
3. ↑  (на шпански) Expedicion Antartica Архивирано на {{{2}}}.
4. ↑  Chilean "EDUARDO FREI" Antarctic Base
5. 1 2  Presidente Eduardo Frei Montalva - permanent station of Chile, Antarctica - Sunrise, sunset, dawn and dusk times for the whole year - Gaisma
6. ↑  Cerda, Jorge; Zamora, Monica (2007). „CLIMATOLOGÍA DE LA PENINSULA ANTARTICA Y DE LA BASE PRESIDENTE EDUARDO FREI MONTALVA" (PDF). *Climatologica Antartica* (шпански). Dirección Meteorológica de Chile. Архивирано од изворникот (PDF) на April 17, 2012. Посетено на May 10, 2013.

Надворешни врски
----------------

* Официјално мрежно место на Чилеански антарктички институт
* (на шпански) Веб-камера Архивирано на 28 мај 2011 г.

|  |  |
| --- | --- |
| Ризница | „База „Претседател Едуардо Фреј Монталва"" на Ризницата ? |